cyanic-selkie/wikianc huggingface dataset:
Քաշաթաղի մելիքական ապարանք
Ճարտարապետություն
Հիշատակման է արժանի նաև արևմտյան հատվածում կցակառուցված երկհարկանի դահլիճը, որի կարևորագույն լայնական ճակատը կամարասրահի շարունակության մաս է կազմում։ Այստեղ դահլիճը երկու հարկում էլ միաչափ է՝ ծածկված կիսագլանաձև թաղով, ճակտոնավոր երկլանջ տանիքով։ Առաջին հարկի կամարակապ շքամուտքը և եզակի պատուհանը տեղադրված են բակի կողմում, որոնց հանդիպակաց պատի կենտրոնում երևում է սաղավարտագլուխ օջախ-բուխարին՝ առնված համաչափ դասավորությամբ պահարանախորշերի մեջ։ Դահլիճի արևմտյան պատի երկայնքով հպված քարե շքասանդուղքը բարձրանում է երկրորդ հարկ, որի բակահայաց ճակատը լուծված է եզրային որմնաելուստների վրա հենվող և ծածկաթաղի թռիչքն ընդգրկող կամարային բացվածքով։
Ապարանքի մոտ 1մ հաստությամբ պատերը հիմնականում իրականացված են գրեթե անտաշ քարից, որոնցից սրբատաշ են միայն պատերի, բացվածքների որմնախորշերի և կամարների եզրաշարվածքը։ Առանձնակի հետաքրքրությամբ առանձնակում են հատկապես երեսբաց վերնասրահի մշակումը, որի ճակատի շարվածքը գրեթե ամբողջովին սրբատաշ է, շեշտված երկաստիճան, լայնաթռիչք կամարաղեղով, ծածկաթաղի հիմքն ընդգրկված է ուղղանկյուն հատվածի նուրբ որմնագոտիով, արևմտյան պատի երկու լայն բացվածքներն ունեն մոտ 1,5 մ երկարությամբ միակտոր քարե բարավորներ, տանիքը երեսապատված հարթ ծածկասալերով։ Ապարանքի կրկնակ դահլիճի երեսբաց վերնասրահը համարվում է մելիքական տան գլխավոր դահլիճը, Մելիք-Հայկազ Ա-ի ամառային ընդունարան-գահանիստը, իսկ առաջին հարկը՝ մելիքի բուն բնակարանը։
Հուշարձանն ունի նաև ինքնատիպ սյունազարդ կամարասրահ, որտեղ պարփակող պատերի մեջ թողնված պահարանախորշերը վկայում են, որ այն որպես պատշգամբ է ծառայել մելիքական տան անդամների համար։ 1992 թվականին շրջանի ազատագրումից հետո երևաց, որ ադրբեջանցիները պեղել ու նորոգել են ապարանքը և կամարասրահը, ովքեր իրենց հատուկ զեղծարարությամբ անտեսել են ոչ միայն բակի խորշաչափ, միակտոր սյունաբները՝ դրանց տեղում կառուցելով սրբատաշ շարվածքով քառակող մույթեր, այլև հայտնաբերված խարիսխներն ու խոյակները, որոնց փոխարեն դրել են երկաստիճան պատվանդաններ ու խոյականման վերնամասեր։ Բացի այդ, «նույն ձեռագրով» երեսբաց վերնասրահի կամարակապ ճակատը կրկին փակել են պատով` կառուցելով հուշարձանին ոչ բնորոշ պարսպամուտքի դարպաս։
Քաշաթաղի մելիքական ապարանքը 15-րդ դարից մեզ հասած այն եզակի կառույցներից է, որն աչքի է ընկնում դարաշրջանին բնորոշ իր համեստ ճարտարապետական հորինվածքով ու յուրօրինակ լուծումներով։
Ապարանքի շուրջ ձևավորված գյուղ. Մելիքաշեն
Ծիծեռնավանք գյուղի հարևանությամբ՝ մոտ 1կմ հարավ, գտնվում է Մելիքաշեն գյուղը, որը միջնադարում եղել է Մեծ Հայքի Սյունիք աշխարհի Աղահեճք-Քաշաթաղ գավառի Մելիք-Հայկազյանների նստավայրը՝ Խնածախ գյուղին զուգահեռ։ Երջանկահիշատակ Սամվել Կարապետյանը, իր գրքում նկարագրելով այս փոքր բնակավայրը, որտեղ է ապարանքը, գրում է, որ այն եղել է Քաշաթաղ բնակավայրը և մելիքանիստը։ Նշելով մելիքական ապարանքի մասին՝ գրում է.
1993 թվականին ազատագրվել է հայոց այս տարածքը, և բնակավայրերը վերահայացել են։ Կիսավեր վիճակում մեզ է հասել Մելիք-Հայկազյանների ապարանքը։ Խորհրդային տարիներին ադրբեջանցիներն իրենց ոճով ձևափոխել էին հուշարձանը։ Ազատագրումից հետո այն վերակառուցվել է որպես հյուրատուն-հյուրանոց։ Հնարավորինս վերականգնվել են շենքի նախնական տեսքը։
Արտաքին հղումներ
Կատեգորիա:Արցախի ամրոցներ Կատեգորիա:Քաշաթաղի շրջանի շենքեր և կառույցներ Կատեգորիա:Քաշաթաղի մելիքություն Կատեգորիա:Մելիքական ապարանքներ
Փոլ Բոուլզ
Փոլ Բոուլզ (Paul Bowles, ), ամերիկացի գրող և կոմպոզիտոր։
Ծանոթագրություններ
Կատեգորիա:Ամերիկացի գրողներ Կատեգորիա:Ամերիկացի արձակագիրներ Կատեգորիա:ԼԳԲՏ վիպասաններ Կատեգորիա:20-րդ դարի թարգմանիչներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի կոմպոզիտորներ Կատեգորիա:Ամերիկացի թարգմանիչներ Կատեգորիա:Ամերիկացի վիպասաններ Կատեգորիա:Երաժշտական քննադատներ Կատեգորիա:Ամերիկացի դրամատուրգներ Կատեգորիա:Ամերիկացի բանաստեղծներ Կատեգորիա:Ամերիկացի տղամարդ վիպասաններ Կատեգորիա:20-րդ դարի դասական կոմպոզիտորներ Կատեգորիա:Ամերիկացի լուսանկարիչներ
Կապոեյրա
Պատմություն
Բրազիլիան Լատինական Ամերիկայի առաջին երկիրն էր, որը նվաճեցին ոչ թե իսպանացիները, այլ պորտուգալացիները 1530-ից։ Նրանք նաև ստրուկներ են բերել Աֆրիկայից Բրազիլիա։
Բրազիլիա ստրուկներին բերելու համար օգտագործվել են երեք նավահանգիստներ՝ Բայա, Ռեսիֆե և Ռիո դե Ժանեյրո։ Հետևաբար, այս վայրերում հետազոտողները որոնել են կապոեյրայի՝ աֆրո-բրազիլական մարտարվեստի ծագումը։ Քանի որ որոնողական աշխատանքները երկար էին ընթանում, բազմաթիվ վարկածներ են ի հայտ եկել։
Եկեք մի փոքր նայենք պատմությանը և փորձենք պարզել, թե ինչպես է ստեղծվել կապոեյրան։ Պորտուգալացիները սկսեցին որպես ստրուկ օգտագործել տեղի բնակիչներին, այսինքն՝ հնդկացիներին։ Հնդկացիների մեծ մասը չցանկացավ հետևել պորտուգալացիների նոր կանոններին, և, հետևաբար, նրանք գնացին դեպի ավելի խորը և անմատչելի մասերը։  Գաղթականների մեջ կային լավ ռազմիկներ, երաժիշտներ, նաև բժիշկներ։ Նրանք պետք է միասնական լինեին և օգնեին միմյանց գոյատևելու համար։
Այն բանից հետո, երբ ստրուկները հավաքվեցին ավելի գաղտնի ու թաքնված վայրերում, նրանք ստեղծեցին մի խումբ, որը կոչվում էր «գայլոմբուշ»։ Գայլոմբուշը անկախ ապրող և ոչ մեկից կախվածություն ունենալ չցանկացող մարդկանց համայնք էր, որը մեծ դեր է խաղացել կապոեյրայի ստեղծման գործում։ Քանի որ խումբը բախվում էր դրսից հարձակումների և ճնշումների, կապոեյրան ուժեղանում էր։ Այդ իսկ պատճառով կապոեյրան աստիճանաբար վերածվեց վտանգավոր կռվի եվ նման չէր պարի։
19-րդ դարի սկզբին կապոեյրան շատ էր տարբերվում այսօրվաից։ Կապոեյրան հարուստ էր ուժեղ հարվածներով, կոտրելու և նետելու հնարքներով։ Կապոեյրիստները նախընտրում էին սառը զենքեր, դանակներ, թրեր և ածելիներ։ Նրանք հարվածում էին ածելիի սայրը սեղմելով մատների արանքում։
Տեղական օրենսդիր մարմիններն աշխատել են մոտ 400 տարի՝ ջնջելու կապոեյրան, որը համարվում էր փողոցային պայքար։ Կապոեյրան պահպանելու համար միայն մեկ ելք կար։ Կապոեյրիստները ստիպված էին ավելի շատ ակրոբատիկ շարժումներ, ակրոբատիկ հարվածներ, դեմ առ դեմ մարտական տեխնիկա-ներ ցուցադրել շրջանագծի մեջ (ձևացնելով, որ պարում են) երաժշտության ներքո։ Երբ ավելի մոտենում ենք մեր ժամանակին, պարզ է դառնում, որ կապոեյրան, գայլոմբուշից այն կողմ անցնելուց հետո տարածվել է բնակչության շրջանում, մեծ ժողովրդականություն է ձեռք բերել և փոփոխվել ընթացքում։ Կապոեյրան սովորեցնում է կռվել, ակրոբատիկա, երաժշտություն, պար և այլ նրբություններ։
Կապոեյրայի կյանքում մեծ անձնավորություններից երկուսը` վարպետ Բիմբան (Մանուել Դուշ Ռեյշ Մաշադու) և վարպետ Պաշտինան (Վիսենտե Ֆերեյրա) ավելի շատ ջանքեր գործադրեցին։
Վարպետ Բիմբան ժամանակակից կապոեյրայի հիմնադիրն է։ Ծնվել է 1900 թվականին Սալվադորի Բայա քաղաքում։ Որոշ հրահանգներից հետո Բիմբան ստեղծեց «Լուդա Ռեգիոնալ Բայանա» (Բայանի տարածաշրջանային մարտարվեստ), որն ամբողջ աշխարհում հայտնի է որպես «Կապոեյրա Ռեգիոնալ» (Տեղական Կապոեյրա)։ 1932 թվականին Բիմբան հիմնեց պատմության մեջ առաջին պաշտոնական կապոեյրա դպրոցը ։ Ի վերջո, բոլոր տառապանքների արդյունքում կապոեյրան պաշտոնապես ճանաչվեց Բրազիլիայի ազգային կոնֆեդերացիայի կողմից 1937 թվականին։ Վարպետ Բիմբան աշխատել է կապոեյրայի առաջխաղացման ուղղությամբ մինչև 1974 թվականի փետրվարը, այսինքն՝ մինչև իր վերջին շունչը։
Աղբյուրներ
Կատեգորիա:Սպորտ
Ջոնգ Ըն Ջի
Ջոնգ Ըն Ջի (հանգըլ՝ 정은지, իսկական անունը՝ Ջոնգ Հյե Ռիմ, ), հարավկորեական այդոլ երգչուհի և դերասանուհի։ Հարավկորեական Apink խմբի գլխավոր վոկալիստն է։ Նրա հայտնիությունը ավելի է մեծացել «Վերադարձ 1997» (2012) ֆիլմում նկարահանվելուց հետո։ Նա նաև նկարահանվել է «Ձմեռը», «Այս ձմեռ քամին ուժեղ է» (2013), «Վերադարձ 1994» (2013), «Տրոտ երաժշտության սիրահարները» (2014) և «Եղիր համարձակ» (2015) դորամաներում։
Վաղ կյանք
Ջոնգ Ըն Ջին ծնվել է Բուսանի Հեյոունդեգո թաղամասում 1993 թվականի օգոստոսի 18-ին ։ Ի ծնե անունը Ջոնգ Հյե Րիմ է ։ Նա հաճախել է Hapdo Kindergarten, Շինջայի նախնական դպրոց, Ջեսոնգի աղջիկների համար նախատեսված միջնակարգ դպրոց և Հյեհվայի աղջիկների համար նախատեսված ավագ դպրոց։ 2004 թվականին հաղթել է KBS-ի «Հուզիչ օր, հաճելի օր» (신나는 날 즐거운 날) ծրագրում ։
Apink-ը և երաժշտական կարիերան
2012 թվականի նոյեմբերին, Ջոնգը անցել է Apink-ի լսումների փուլն ու դարձել խմբի գլխավոր վոկալիստը ։ Նա մինչ խմբի անդամ դառնալը պրոֆեսիոնալ կրթություն չի ստացել, ընդամենը 6 ամիս փորձեր է կատարել խմբի հետ ։
2011 թվականի ապրիլի 21-ին նա իր դեբյուտային ելույթն է ունեցել Apink-ի հետ «Mnet-ի M! CountdownOn» հաղորդման ժամանակ, երգելով «Mollayo» և «Wishlist» երգերը։
«A Cube for Season #Green» ծրագրում Ջոնգ Ըն Ջին Cube-ի արտիստ Յանգ Յո Սոբի հետ կատարել է «Love Day» երգը ։ 2012 թվականի օգոստոսին Ջոնգը ձայնագրել է երկու՝ «All For You» և «Our Love Like This», գովազդային երգերը, «Վերադարձ 1997»-ի աստղ Սո Ըն Գուկի հետ, դարձնելով այդ երգերը ֆիլմի սաունդթրեքներ ։
2014 թվականին երգել է Three Days-ի սաունդթրեք «It's You» երգը։ Երգը առաջին անգամ հնչել է մարտի 5-ին և շատ արագ զբաղեցրել է առաջին հորիզոնականները Bugs, Soribada և Daum Music հիթ-շքերթներում ։
Դերասանություն
Ըն Ջին իր դերասանական առաջին քայլերն է կատարել «Վերադարձ 1997» ֆիլմում ։ Այս ֆիլմում Ըն Ջին կատարում է գլխավոր հերոսուհու դերը։ Նա ֆիլմում կենսուրախ ու ժպտերես աղջնակ է, որը իր էներգիան ծախսում է ոչ թե դասերի ու ապագայի մասին մտածմունքների, այլ H.O.T. բոյ-բենդին հետևելու վրա։ Մասնավորապես նա հետաքրքրվում է այդ խմբի անդամ Տոնի Անով ։ Ըն Ջին որպես նորահայտ դերասանուհի գովասանքի է արժանացել այդ դերը կատարելու համար ։ Նրա այդ դերը հաղթել է մի շարք մրցանկաբաշխություններում, որոնց թվում է նաև «49th Baeksang Arts Award for Best New TV Actress» մրցանակաբաշխությունը ։
Ըն Ջին կատարում է Հոլիվուդյան «Legally Blonde» մյուզիքլի կորեական տարբերակի գլխավոր հերոսուհու Էլլե Վուդսի կերպարը ։ Շոուն հեռարձակվել է 2012 թվականի նոյեմբերի 16-ից մինչև 2013 թվականի մարտի 17-ը ։
Ըն Ջին 2013 թվականին նկարահանվել է «Այս ձմեռ քամին ուժեղ է» մելոդրամայում ։ Նա հաղթել է SBS Drama Awards-ի «2-nd APAN Star Awards and New Star Award» մրցանակաբաշխության լավագույն դերակատարում անվանակարգում ։
2014 թվականին նկարահանվել է 2004 թվականի «Full House»-ի նոր տարբերակում ։ Այնուհետև նա նկարահանվել է «Տրոտ երաժշտության սիրահարները» ռոմանտիկ կատակերգությունում որպես գլխավոր հերոսուհի ։ Նա այս ֆիլմում կատարում է մի աղջկա դեր, որը շատ է սիրում տրոտ ոճի երաժշտությունը ու սիրահարվում է տրոտ չսիրող մի տղայի։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Հարավկորեացի պարողներ Կատեգորիա:Հարավկորեացի երգչուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի պարային երաժիշտներ
Արհավի
Արհավի (լազերեն՝ არქაბი/Arkabi; არქაბი), քաղաք Թուրքիայի հյուսիսարևելյան մասում, Արդվինի մարզում։ 2012 թվականի տվյալներով քաղաքի բնակչությունը կազմում է 15 973 մարդ ։ Քաղաքը գտնվում է Սև ծովից 10 կիլոմետր հեռավորության վրա։ Քաղաքամերձ ծովափի ընդհանուր երկարությունը կազմում է 12 կիլոմետր։ Այն իր մեծությամբ 5-րդ քաղաքն է Արդվինի մարզում, իսկ բնակչությամբ երրորդը՝ Արդվինից և Հոպայից հետո։ Քաղաքի բնակչության մեծամասնությունը կազմում են լազերը։ Արհավին հայտնի է Մշակույթի և արվեստի փառատոնով, որը տոնվում է 1973 թվականից սկսած։
Լազերենից թարգմանած Արհավի նշանակում է «Հին գյուղ»։ 1486 թվականին քաղաքը անցել է Օսմանյան կայսրության կազմը։ 1916 թվականի հունվարի 14-ին Առաջին համաշխարհային պատերազմի ժամանակ քաղաքը գրավվել է ռուսական զորքերի կողմից։ Քաղաքը տարածաշրջանի տուրիստական կենտրոններից մեկն է, որտեղ այցելում են հարևան Վրաստանի լազերը։
Թուրք հայտնի գրող Նազըմ Հիքմեթը Արհավիին է նվիրել իր «Արհավիի Իսմայիլը» բանաստեղծությունը, որը դարձել է Թուրքիայի անկախության պատերազմի վկայություններից մեկը։
Ծանոթագրություններ
Կատեգորիա:Թուրքիայի քաղաքներ Կատեգորիա:Թուրքիայի ձկնորսական համայնքներ Կատեգորիա:Թուրքիայի առափնյա բնակավայրեր Կատեգորիա:Թուրքիայի սևծովյան քաղաքներ Կատեգորիա:Արդվինի մարզ
Հուսեյնաբադ
Հուսեյնաբադ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառակի հարավարևելյան սահմանի մոտ՝ Գելիգուզանի շրջակայքում։
XX դարի սկզբին ուներ 30 տուն հայ բնակիչ։
Հուսեյնաբադն ուներ հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Արյուտինկի
Արյուտինկի (Арютинки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
(2322) Կիտ Պիկ
(2322) Կիտ Պիկ (Kitt Peak), աստերոիդ աստերոիդների հիմնական գոտում։ Հայտնաբերվել է 1954 թվականի հոկտեմբերի 28-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,292506 ա. մ., առավելագույնը մոտենում է 2,1982 ա. մ. հեռավորության վրա և հեռանում 2,3868 ա. մ. ։ Արեգակի շուրջ մեկ ամբողջական պտույտ է կատարում 1267,84 երկրային օրվա ընթացքում, իր ուղեծրով շարժվելով միջինում 0,283948 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,4° անկյուն։
Արտաքին հղումներ
Կատեգորիա:1954 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վանալիվե
Վանալիվե (Vanalõve), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Վալյալա շրջանի բնակավայրեր Կատեգորիա:Էստոնիայի գյուղեր
Վելիկայա Բուշինկա
2001 թվականի տվյալներով Վելիկայա Բուշինկա գյուղում բնակվում էր 1 364 մարդ։ Բնակավայրը զբաղեցնում է 3381 կմ² տարածք։ Բնակչության խտությունը կազմում էր 403,43 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1443 թվականին հիմնադրված բնակավայրեր
Եֆրեմովո-Ստեպանովկա (Տարասովսկի շրջան)
Եֆրեմովո-Ստեպանովկա (Ефремово-Степановка), սլոբոդա Ռուսաստանի Ռոստովի մարզի Տարասովսկի շրջանում։ Եֆրեմովո-Ստեպանովսկի գյուղական համայնքի վարչական կենտրոնն է։ 2008 թ. տվյալներով բնակչությունը կազմում է 571 մարդ։ Հիմնվել է 1720 թ.։
Կատեգորիա:Ռոստովի մարզի Տարասովսկի շրջանի բնակավայրեր Կատեգորիա:1720 թվականին հիմնադրված բնակավայրեր
Ջալալ Ալիև
Ջալալ Ալիրզա օկլի Ալիև (Cəlal Əlirza oğlu Əliyev, ), ադրբեջանցի գիտնական, պետական և քաղաքական գործիչ, պրոֆեսոր, Ադրբեջանի Գիտությունների ազգային ակադեմիայի անդամ, Ադրբեջանի Միլլի Մեջլիսի անդամ ։
Կենսագրություն
Ջալալ Ալիևը ծնվել է Նախիջևանում՝ բազմանդամ ընտանիքում։ Նա Ադրբեջանի նախկին նախագահ Հեյդար Ալիևի եղբայրն է։ Նրա երկու եղբայրները՝ Հասան Ալիևը և Ագիլ Ալիևը Ադրբեջանի Գիտությունների ազգային ակադեմիայի անդամ էին։ 1944 թվականին ավարտել է Նախիջևանի ուսուցիչների ինստիտուտի բնական գիտությունների ֆակուլտետը, իսկ 1951 թվականին՝ Ադրբեջանի պետական համալսարանի կենսաբանության ֆակուլտետը։ 1976 թվականին ընտրվել է Ադրբեջանի Գիտությունների ազգային ակադեմիայի թղթակից անդամ, իսկ 1980 թվականին՝ լիիրավ անդամ։ Երեք անգամ (1995, 2000 և 2005 թվականներին) ընտրվել է ԱՀ Միլլի մեջլիսի պատգամավոր ։
Նա Ռուսաստանի գյուղատնտեսական գիտությունների ակադեմիայի, Ուկրաինայի ագրարային գիտությունների ակադեմիայի և Բելառուսի Հանրապետության ագրարային գիտությունների ակադեմիայի արտասահմանյան անդամ էր։
Նա նաև ակտիվորեն զբաղվել է քաղաքական գործունեությամբ։
Ավելի քան 500 գիտական հրապարակումների, այդ թվում՝ 5 գրքի և 20 մենագրության հեղինակ է։ Եվս 340 գիտական ​​աշխատանք լույս է տեսել արտերկրում։
Ջալալ Ալիևը մահացել է 2016 թվականի հունվարի 31-ին Բաքվում ։
Ծանոթագրություններ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Վելիկայա Կոզարա
Վելիկայա Կոզարա (Велика Козара), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1800 թվականին։
2001 թվականի տվյալներով Վելիկայա Կոզարա գյուղում բնակվում էր 382 մարդ։ Բնակավայրը զբաղեցնում է 129,2 կմ² տարածք։ Բնակչության խտությունը կազմում էր 2,96 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Հայֆա Ուեհբե
Հայֆա Ուեհբե (هيفاء وهبي, լատինատառ՝ Haifa Wehbe,, Լիբանան), լիբանանցի արաբ փոփ երաժշտության հայտնի երգչուհի։
Անձնական կյանք
Ուեհբեն ամուսնացած է եղել և ունի դուստր՝ Զեյնաբ Զազան։ Նա նաև ունի երեք քույր՝ Ալիյան, Հաննան և Ռոլան ։ Հայֆայի եղբայրը մահացել է լիբանանյան պատերազմի ժամանակ 1982 թվականին ։
2009 թվականի ապրիլի 25-ին Հայֆա Ուեհբե կրկին ամուսնացավ եգիպտացի գործարար 36-ամյա Ահմեդ Աբի Հաշեյմի հետ։ Տոոնակատարության համար ծախսեցին 9 միլիոն դոլլար։ Գլխագինը կազմեց 20 միլիոն դոլլար։
Արտաքին հղումներ
Կատեգորիա:Լիբանանցի երգչուհիներ Կատեգորիա:Արաբ երգիչներ Կատեգորիա:Մարտի 10 ծնունդներ Կատեգորիա:1976 ծնունդներ Կատեգորիա:21-րդ դարի երգչուհիներ
Կտրուկ տեսարան
Կտրուկ տեսարան (անգլերեն՛ Cutscene), խաղային տեսանյութ (անգլերեն՛ in-game video), ներխաղային կինո (անգլերեն՛ in-game cinematic) կամ իրադարձության տեսարան (անգլերեն՛ event scene), տեսախաղի հաջորդականություն է, որը ինտերակտիվ չէ և ընդհատում է խաղը։ Նման տեսարաններն օգտագործվում են կերպարների միջև խոսակցություններ ցուցադրելու, տրամադրություն ստեղծելու, խաղացողին պարգևատրելու, ավելի նոր մոդելներ և խաղային տարրեր ներկայացնելու, խաղացողի գործողությունների հետևանքները ցուցադրելու, հուզական կապեր ստեղծելու, արագությունը բարելավելու կամ ապագա իրադարձությունները նախանշելու համար ։
Կտրված տեսարանները հաճախ ցուցադրում են «օդում» վերարտադրություն՝ օգտագործելով խաղի գրաֆիկան՝ սցենարային իրադարձություններ ստեղծելու համար։ Cutscenes-ը կարող է նաև նախապես ցուցադրվել համակարգչային գրաֆիկա՝ հեռարձակված վիդեո ֆայլից։ Տեսախաղերում օգտագործվող նախապես պատրաստված տեսահոլովակները (կամ նկարահանումների ժամանակ, կամ հենց խաղի ընթացքում) կոչվում են «ամբողջական շարժման տեսանյութեր» կամ «FMV»: Կտրուկները կարող են հայտնվել նաև այլ ձևերով, օրինակ՝ մի շարք պատկերներով կամ որպես պարզ տեքստ և աուդիո։
Պատմություն
The Sumerian Game (1966), Մեյբել Ադիսի կողմից մշակված վաղ հիմնական խաղը, ներկայացրեց իր շումերական կարգավորումը աուդիո ձայնագրության հետ համաժամանակացված սլայդշոուով; դա ըստ էության անբացատրելի ներածական տեսարան էր, բայց ոչ ներխաղային տեսարան ։ Taito-ի արկադային վիդեոխաղը Space Invaders Part II (1979) ներկայացրեց կարճ զավեշտական տեսարանների օգտագործումը մակարդակների միջև, որտեղ վերջին զավթիչը, ով նկարահանվում է, կաղում է էկրանից ։ Namco-ի Pac-Man-ը (1980 թ.) նմանապես ցուցադրում էր կարճ տեսարաններ՝ կարճ զավեշտական ինտերլյուդների տեսքով, որոնցում Փաք-Մենը և Բլինկին հետապնդում էին միմյանց ։
Shigeru Miyamoto-ի Donkey Kong-ը (1981) մի քայլ առաջ տարավ կտրուկ տեսարան հայեցակարգը՝ օգտագործելով կտրուկ տեսարանը ամբողջական պատմությունը տեսողականորեն առաջ մղելու համար ։ Data East-ի «Bega's Battle» (1983) լազերային սկավառակով տեսախաղը ներկայացրեց անիմացիոն ամբողջական շարժման տեսահոլովակները (FMV) ձայնային գործողություններով՝ խաղի նկարահանման փուլերի միջև պատմություն մշակելու համար, որը տարիներ անց դարձավ խաղի պատմությունների ստանդարտ մոտեցում ։ Bugaboo (The Flea) խաղերը 1983 թվականին և Karateka (1984 թ.) օգնեցին ներմուծել cutscene հայեցակարգը տնային համակարգիչներում։
«Point-and-click» արկածային ժանրում Ռոն Գիլբերտը ներկայացրեց «Maniac Mansion»-ում (1987 թ.) «կտրուկ տեսարան» հայեցակարգը ոչ ինտերակտիվ սյուժետային հաջորդականությամբ ։ Tecmo-ի Ninja Gaiden-ը Famicom-ի համար 1988 թվականին և NES-ը հաջորդ տարի ցուցադրեցին ավելի քան 20 րոպե անիմե նման «կինոյի տեսարաններ», որոնք օգնեցին պատմել մանրամասն պատմություն։ Ի լրումն ներածության և ավարտի, կտրվածքային տեսարանները միահյուսվում էին փուլերի միջև և աստիճանաբար բացահայտում սյուժեն խաղացողին։ Անիմացիայի կամ լիաէկրան գրաֆիկայի օգտագործումը սահմանափակ էր, որը բաղկացած էր հիմնականում անշարժ նկարազարդումներից՝ ձայնային էֆեկտներով և ներքևում գրված երկխոսություններով, սակայն խաղն օգտագործում էր բավականին բարդ կադրեր, ինչպիսիք են տեսախցիկի ցածր անկյունները և մոտիկները, ինչպես նաև լայնէկրան փոստարկղը ստեղծելու համար։ ֆիլմի նման փորձ։
Այլ վաղ տեսախաղեր, որոնք հայտնի են, որ լայնորեն օգտագործում են կտրվածքներ, ներառում են Portopia Renzoku Satsujin Jiken-ը 1983 թվականին; Վալիսը 1986 թ. Phantasy Star և La Abadía del Crimen 1987 թ. Ys II. Ancient Ys Vanished – The Final Chapter, and Prince of Persia և Zero Wing 1989 թ.-ին։ Այդ ժամանակվանից ի վեր, cutscene-ները եղել են բազմաթիվ տեսախաղերի մի մասը, հատկապես էքշն-արկածային և դերակատարման տեսախաղերում։
Ծանոթագրություններ
Կատեգորիա:Տեսախաղերի ձևավորում
Ջերեմի Հանթ
Ջերեմի Հանթ (Jeremy Richard Streynsham Hunt, ), բրիտանացի քաղաքական գործիչ, Պահպանողական կուսակցության անդամ, Մեծ Բրիտանիայի արտաքին գործերի նախարար (2018-2019)։
Դևիդ Քեմերոնի առաջին և երկրորդ կաբինետում, ինչպես նաև Թերեզա Մեյի առաջին և երկրորդ կաբինետներում, զբաղեցրել է առողջապահության նախարարի պաշտոնը։
Կենսագրություն
Մանկությունն անցկացրել է Գոդալմինգում (Սուրեյ կոմսություն), սովորել է Չարթերհաուսի հեղինակավոր դպրոցում, որտեղ ընտրվել է ավագ աշակերտ։ Ավարտել է Օքսֆորդի համալսարանին կից գործող Մագդալինայի քոլեջը՝ դառնալով լավագույնը փիլիսոփայության, քաղաքականության և տնտեսության մեջ (1987 թվականին գլխավորել է համալսարանական պահպանողական ասոցիացիան)։ Որոշ ժամանակ անգլերեն է դասավանդել Ճապոնիայում, 1990-ականներին զբաղվել է հասարակայնության հետ կապերով, հետո իր ընկերոջ՝ Մայք Էլմսի հետ հիմնել է «Hotcourses» հրատարակչությունը, որը մասնագիտացած է ուսումնական հաստատությունների ուղեցույցների վրա (2005 թվականին Հանթի անձնական կապիտալը գնահատվում էր 4-4,5 մլն ֆունտ ստերլինգ) ։
Քաղաքական կարիերա
2005 թվականին Հանթն ընտրվել է հարավարևմտյան Սուրեյ ընտրատարածքի Համայնքների պալատ՝ ստանալով ընտրողների 50,4%-ի աջակցությունը ։ 2010 թվականի ընտրություններում հաղթել է ձայների 58,9% արդյունքով ։
2005 թվականի դեկտեմբերին նշանակվել է պահպանողականների ստվերային կառավարությունում հաշմանդամների հարցերով առողջապահության նախարարի օգնականի պաշտոնում (Shadow Minister for Disabled People), իսկ 2007 թվականի հուլիսին դարձել է մշակույթի, ԶԼՄ-ների և սպորտի ստվերային նախարար ։
2010 թվականի մայիսի 12-ին Ջերեմի Հանթը Քեմերոնի առաջին կաբինետում ստացել է մշակույթի, ԶԼՄ-ների և սպորտի նախարարի պորտֆելը՝ Օլիմպիական խաղերի նախապատրաստման լիազորություններով (կառավարության նախորդ կազմում Թեսա Ջոուելը զբաղեցնում էր Օլիմպիական խաղերի նախարարի առանձին պաշտոնը) ։ 2012 թվականի սեպտեմբերի 4-ին Հանթը զբաղեցրել է առողջապահության նախարարի պաշտոնը։ Մասնագիտական բժշկական շրջանակներում այս նշանակումը որոշ կասկածներ է առաջացրել, քանի որ Հանթը աջակցել է հոմեոպաթիայի բուժման բժշկական ապահովագրության համակարգում ընդգրկվելու առաջարկներին ։
2016 թվականի հուլիսի 13-ին Դևիդ Քեմերոնը պաշտոնաթող Է եղել վարչապետի պաշտոնից՝ Եվրամիությանը Մեծ Բրիտանիայի անդամակցության շուրջ հանրաքվեի արդյունքների կապակցությամբ, որտեղ բրիտանացիները քվեարկել են ԵՄ-ից երկրի դուրս գալու օգտին։ Քեմերոնի իրավահաջորդը դարձել Է Մեծ Բրիտանիայի ներքին գործերի նախարար Թերեզա Մեյը, նրա կաբինետում Հանթը պահպանել է առողջապահության նախարարի պաշտոնը։
2017 թվականի խորհրդարանական ընտրությունները Հանթին նոր հաղթանակ են բերել հարավարևմտյան Սուրեայում՝ 55,7% արդյունքով (4%-ով պակաս, քան նախորդ ընտրություններում), իսկ նրա գլխավոր մրցակիցը եղել է Ազգային առողջապահության համար գործողությունների երիտասարդ կուսակցության թեկնածու Լուիզա Իրվինը[5], որը ստացել է ընտրողների 20%-ի աջակցությունը ։
2018 թվականի հուլիսի 10-ին, Մեծ Բրիտանիայի արտաքին գործերի նախարարի պաշտոնից Բորիս Ջոնսոնի հեռանալուց հետո, նշանակվել է այդ պաշտոնում ։ Մեծ Բրիտանիայի առողջապահության նախարարի պաշտոնում նշանակվել է Մեթյու Հենկոկը։
2019 թվականի ապրիլի 11-ին WikiLeaks-ի հիմնադիր Ջուլիան Ասանժը բրիտանական ոստիկանության կողմից ձերբակալվել էր Էկվադորի դեսպանատան շենքում, որտեղ թաքնվում էր մի քանի տարի, և Հանթը շնորհակալություն է հայտնել Էկվադորի նախագահ Լենին Մորենոյին համագործակցության համար՝ իր Թվիթերի միկրոբլոգում նշելով. «Ասանժը հերոս չէ և ոչ ոք չպետք է բարձր լինի օրենքից» ։
Պահպանողական կուսակցությունում առաջնորդության համար պայքար
2019 թվականի հունիսի 20-ին պահպանողականների նոր առաջնորդի ընտրության հինգերորդ փուլում Թերեզա Մեյի հրաժարականի մասին հայտարարելուց հետո Հանթը իր աջակցության համար ստացել է խորհրդարանականների 77 ձայն (մրցավազքի առաջնորդ Բորիս Ջոնսոնին աջակցել է 160 պատգամավոր)։ Հանթից 2 ձայնով հետ մնացած Մայքլ Գոուվը հանել է իր թեկնածությունը, և այդ կերպ Հանթը Ջոնսոնի հետ դուրս է եկել առաջնորդության համար պայքարի վերջին վճռորոշ փուլ՝ կուսակցության անդամների ընդհանուր քվեարկություն ։
2019 թվականի հուլիսին Հանթը հավանություն է տվել Չինաստանին արտահանձնման մասին օրենքի դեմ Հոնկոնգում տեղի ունեցած ցույցերին և հայտարարել, որ Մեծ Բրիտանիան առևտրային շահից բարձր է դասում սկզբունքները, սակայն Չինաստանի դեմ տնտեսական պատժամիջոցներ սահմանելու և չինացի դիվանագետներին արտաքսելու պատրաստակամության մասին լրագրողների ուղղակի հարցին բացասական պատասխան է տվել ։
2019 թվականի հուլիսի 19-ին, բրիտանական ծովային հետևակայինների կողմից Ջիբրալթարի նեղուցում իրանական տանկերի և անձնակազմի 23 անդամների գրավումից երկու շաբաթ անց ՝ Սիրիային նավթի մատակարարումների նկատմամբ Եվրամիության էմբարգոյի խախտման մեղադրանքով, Իրանը Հորմուզի նեղուցում զավթել է Stena Impero ընկերության Բրիտանական տանկերը։ Հանթը հայտարարել է, որ Իրանն ընտրել է «անօրինական և ապակայունացնող վարքագծի վտանգավոր ուղին» և խոստացել է կոշտ պատասխան տալ այն դեպքում, եթե տանկերը ազատ չարձակվի, սակայն ավելի վաղ նա ասել էր, որ կառավարությունը ռազմական գործողություն չի ծրագրում ։
2019 թվականի հուլիսի 23-ին պարտվել է կուսակցության առաջնորդ Ջոնսոնին՝ հավաքելով մոտ երկու անգամ ավելի քիչ ձայն՝ 46 656 ։
Անձնական կյանք
Ջերեմին Ծովակալ Նիկոլաս Հանթի որդին է, որը բրիտանական թագավորական նավատորմի նախկին գլխավոր հրամանատարն էր և Մերիել Գիվանը (Meriel Gievan)։ 2009 թվականին ամուսնացել է չինուհի Լյուսիա Գուոյի հետ, ունեն որդի ։
Արտաքին հղումներ
Կատեգորիա:Մեծ Բրիտանիայի քաղաքական գործիչներ Կատեգորիա:Օքսֆորդի համալսարանի շրջանավարտներ
Վահնա գյուղ
Վահնա գյուղ, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Վահնա գետի հովտում, Գեղուտ գետի մոտ։ Մտնում էր Խատորջրի գյուղախմբի մեջ։
Պատմություն
Ըստ ավանդության այստեղ որոշ ժամանակ ապրել է V դարի հայ ազատագրական առաջնորդ, սպարապետ Վահան Մամիկոնյանը։
Գյուղն ավերվել է, բնակիչները կոտորվել կամ տարագրվել են 1915 թվականի Մեծ եղեռնի ժամանակ։ Հայերի կրած նյութական կորուստները հաշվվում է 50375 օսմանյան լիրա։
Արվե
Արվե (Arvert), համայնք Ֆրանսիայի Պուատու-Շարանտ երկրամասի Ծովափնյա Շարանտի գավառի Ռոշֆոր շրջանում։ Մտնում է Լա Տրամբլադ կանտոնի կազմի մեջ։
Վահնա գյուղ
Բնակչություն
XX դարի սկզբին ուներ 50 տուն հայ բնակիչ։
Պատմամշակութային կառույցներ
Վահնան ուներ եկեղեցի։
Արվե
Համայնքի INSEE կոդ՝ 17021։
Վահնա գյուղ
Կրթություն
Գյուղում գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Արվե
Բնակչություն
Համայնքի բնակչությունը 2010 թվականին կազմում էր 3117 մարդ։
Տնտեսություն
2010 թվականի տվյալներով 1863 աշխատունակ տարիքի մարդկանցից (15-64 տարեկան) 1293-ը տնտեսապես ակտիվ էին, 570-ը անգործունակ (ակտիվության ցուցանիշը 69,4 %, 1999 թվականին եղել է՝ 66,7 %)։ 1293 աշխատունակ բնակիչներից 1126-ը աշխատում էին (589 տղամարդ և 537 կին), անաշխատանք էին 167-ը (69 տղամարդ և 98 կին)։ 570 անգործունակ մարդկանցից 115-ը աշակերտներ կամ ուսանողներ են, 301-ը թոշակառու, 154-ը անաշխատունակ էին այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Պրադ Սալար
Պրադ Սալար (Prades-Salars), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 283 մարդ, բնակչության խտությունը` 9.26 մարդ/կմ²։ Բնակավայրը զբաղեցնում է 30.55 կմ² տարածք։
Աշխարհագրություն
Գտնվում է Փարիզ քաղաքից 520 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 20 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 167 աշխատունակ (15-64 տարեկան) բնակիչ, որոնցից ակտիվ էին 133-ը, իսկ ոչ ակտիվները` 34։ Ակտիվության ցուցանիշը կազմում է 79,6 %։ 133 աշխատունակ մարդկանցից աշխատել է 129 անձ (76 տղամարդ և 53 կին)։ Գործազուրկ են եղել 4 անձ (3 տղամարդ և 1 կին)։ 34 անաշխատունակներից 8-ը եղել են աշակերտներ կամ ուսանողներ, 18-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կորակասի (գյուղ, Ալիկովսկի շրջան)
Կորակասի (Кораккасы, Кораккаси), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 83 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Ալիկովսկի շրջանի բնակավայրեր
Տիգելային հալում
Տիգելային հալում, տիգելային պրոցես, հրահեստ նյութերից պատրաստված անոթներում՝ տիգելներում, մետաղների և դրանց համաձուլվածքների ստացման պրոցես։ Հալման ենթակա մետաղով լցված տիգելը դրվում է փայտածուխով, կոքսով, մազութով, այրվող գազով կամ էլեկտրական էներգիայով ջեռուցվող վառարանի մեջ։ Հալվող մետաղի հետ վառելիքի կամ այրման արգասիքների շփումն ու փոխազդեցությունն աննշան են, որի շնորհիվ էլ հալվող մետաղն ստացվում է մաքուր։ Տիգելային հալում մետաղների և համաձուլվածքների հալման հնագույն եղանակներից է։ Այս եղանակով պղնձից և նրա համաձուլվածքներից ձուլուկների պատրաստման մասին են վկայում պեղումների ժամանակ հայտնաբերված կավե հրահեստ տիգելները կամ դրանց մնացորդները։ մեծ քանակությամբ տիգելներ են պեղվել Հայաստանի մի շարք հնագույն մետալուրգիական կենտրոնների (հիմնականում Մեծամորի) տարածքում։ Հնագույն ժամանակներում բարձրորակ պողպատների ստացման նպատակով կիրառվող տիգելային հալում և այդ պողպատների մշակումը մեծ հետաքրքրություն են ներկայացնում, քանի որ դրանց շնորհիվ ստացված պողպատներն ունեցել են բարձր կիրառական հատկություններ։ Այս եղանակով են հալել և մշակել հատուկ պողպատները (բուլատ, դամասկ), որոնցից պատրաստված սառը զենքը (դանակներ, դաշույններ, սրեր) մեծ համբավ է ունեցել բացառիկ ամրության, ճկունության ու սրության շնորհիվ։ Սկսած XVIII դարի կեսերից Եվրոպայում, ինչպես նաև Ուրալում բարձրորակ պողպատների տիգելյան հալման եղանակը զգալիորեն կատարելագործվել է երկաթի ցեմենաացման և խարամի շերտի տակ ընթացող հալման շնորհիվ։ Տիգելյան հալումը կիրառվում է նաև մեր ժամանակներում՝ որպես գունավոր մեաաղների ու դրանց համաձուլվածքների հալման և ձուլուկների պատրաստման պարզ եղանակ։
Կատեգորիա:Մետալուրգիա
Ավետարան (5226)
Ծանոթագրություններ
Կատեգորիա:Մատենադարանի ձեռագրեր
Բուրգլաուեր
Բուրգլաուեր (Burglauer), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 1631 մարդ (դեկտեմբերի 31, 2010 թվական) ։ Զբաղեցնում է 13,95 կմ² մակերես տարածք։ Թվային ինդեքս՝ 09 6 73 186։
Արտաքին հղումներ
Կատեգորիա:Գերմանիայի բնակավայրեր Կատեգորիա:1818 թվականին հիմնադրված բնակավայրեր
Մոնտեբրունո
Մոնտեբրունո (իտալերեն՝ Montebruno), կոմունա Իտալիայի Լիգուրիա մարզի Ջենովա գավառում։ Բնակչությունը կազմում է 248 մարդ (2008 թվականի տվյալներով)։ Բնակչության խտությունը՝ 14 մարդ/կմ²։ Տարածքը՝ 18 կմ²։ Փոստային ինդեքս՝ 16025։ Հեռախոսային կոդ՝ 010։
Բնակավայրի հովանավորն է հանդիսանում Սուրբ Ասունտա է դի Վերգինե Մարիան։
Կոմունայում սեպտեմբերի 8-ին հատուկ տոնում են Սուրբ Աստվածածնի Սուրբ Ծնունդը, ինչպես նաև Սուրբ Աստվածածնի Վերափոխումը։
Արտաքին հղումներ
Կատեգորիա:Իտալիայի բնակավայրեր
Զելենովկա (Տարասովսկի շրջան)
Զելենովկա (Зеленовка), գյուղ Ռուսաստանի Ռոստովի մարզի Տարասովսկի շրջանում։ Զելենովսկի գյուղական համայնքի վարչական կենտրոնն է։
Կատեգորիա:Ռոստովի մարզի Տարասովսկի շրջանի բնակավայրեր Կատեգորիա:Ռուսաստանի խուտորներ
Գի Մանուկյան
Գի Մանուկյան (արևմտահայերեն՝ Կի Մանուկեան غي مانوكيان, Guy Manoukian, ), լիբանանահայ երաժիշտ, դաշնակահար և կոմպոզիտոր։
Արտաքին հղումներ
Կատեգորիա:Լիբանանահայ կոմպոզիտորներ Կատեգորիա:Լիբանանահայ դաշնակահարներ Կատեգորիա:Լիբանանահայ երաժիշտներ Կատեգորիա:Լիբանանցիներ հայկական սերմամբ
Կիպիևայու
Կիպիևայու (Кипиеваю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կիպև Շար գետի ձախ ափին 10 կմ հեռավորության վրա։ Գետի երկարությունը կազմում է 42 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Ճարխու
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աստերոիդների ցանկ (296701-296800)
Աստերոիդների ցանկ (296601-296700) * Աստերոիդների ցանկ * Աստերոիդների ցանկ (296801-296900)
Սալմե (Էստոնիայի շրջան)
Սալմե շրջան (Salme vald), շրջան Էստոնիայի Սաարեմաա նահանգում։ Շրջանի կենտրոնն է Սալմե գյուղական ավանը։
Բնակչություն
2011 թվականի տվյալներով շրջանում բնակվում էին 1274 մարդ։ Բնակչության խտությունը շրջանում կազմում էր 11,07 մարդ/կմ²։
Արտաքին հղումներ
Կատեգորիա:Էստոնիայի շրջաններ
2015 թվականը Հայաստանում
Հետևյալ ցանկը ներառում է Հայաստանում 2015 թվականին կատարված նշանակալի իրադարձությունները։
Ծանոթագրություններ
Կատեգորիա:2010-ականները Հայաստանում Կատեգորիա:2015 Հայաստանում
Միքայել Ալիմյան
Միքայել Մարկոսի Ալիմյան, Ալեքսանդր Շիրվանզադեի «Քաոս» վեպի գլխավոր հերոսներից մեկը, Մարկոս աղա Ալիմյանի միջնեկ որդին ։
Միքայելը վարում էր անբարո կենցաղ, որի պատճառներից մեկը նրա թերուս լինելն էր։ Աղա Ալիմյանի ավագ որդին՝ Սմբատը, ուսանելու համար մեկնել էր Մոսկվա, տարվել էր ազատամիտ հովերով և ամուսնացել օտարազգի կնոջ հետ։ Մարկոս աղան, չցանկանալով կորցնել մյուս որդուն ևս, Միքայելին ուսման չէր տվել։ Միքայելը բավարարվել էր տեղի դպրոցներից մեկում մի քանի տարի ուսում ստանալով։ Միքայելը «ոսկի երիտասարդության» ներկայացուցիչ էր, փողը շռայլում էր աղջիկների, խմիչքների, թղթախաղերի ու ընկերների վրա։ Միքայելը սիրում էր մասնակցել տարբեր խնջույքների ու ժամանակ անցկացնել աղջիկների և ընկերների հետ։ Միքայելին ոչինչ չէր հետաքրքում, անգամ հոր մահը չի հուզում նրան, միակ բանը, որ հուզում էր նրան, հոր թողած կտակն էր։ Կտակի բովանդակությունը իմանալուց հետո Միքայելը թշնամանում է ավագ եղբոր՝ Սմբատ Ալիմյանի հետ, որը դարձել էր կտակի միակ օրինական ժառանգը։ Ընկնելով քրոջ ամուսնու՝ Իսահակ Մարութխանյանի վատ ազդեցության տակ՝ Միքայելը խաղում է իր ամենամոտ ընկերոջ՝ Գրիշայի քրոջ՝ Անուշի պատվի հետ՝ սևացնելով նրա համբավը հասարակության աչքում։ Անուշի ամուսինը՝ Պետրոսը, ծեծել է տալիս Միքայելին, իսկ Գրիշան ապտակում է նրան, ինչը մեծ դեր էր ունենում Միքայելի հոգեբանական վերափոխման գործում։ Միքայելը զգացմունքներ ուներ իրենց հանքերի հաշվապահի՝ Դավիթ Զարգարյանի եղբոր դստեր՝ Շուշանիկի հանդեպ։ Աղջկա հանդեպ սերը, որն սկզբում եսասիրական զգացում էր, ապա հիացմունք և կապվածություն, լիովին փոխում են Միքայելին։ Նա հրաժարվում է էր կոնտր-կտակից, փակում փեսայի պարտքերը, ներողություն է խնդրում Գրիշայից։ Սկզբում Շուշանիկը ուշադրություն չէր դարձնում հղփացած երիտասարդի վրա և անտարբեր չէր Սմբատի նկատմամբ, որը իդեալիստական գծերով էր պատկերանում աղջկան։ Սակայն հանքերում տեղի ունեցած հրդեհը բեկումնային կետ է լինում կերպարների բնութագրման ու փոփոխության  համար։ Փրկելով Շուշանիկի ու նրա ընտանիքի անդամների կյանքը՝ Միքայելն արժանանում է Շուշանիկի հիացմունքին, համակրանքին, ապա՝ սիրուն։ Իսկ Սմբատը, որը փող է առաջարկում դրա համար, արժանանում է աղջկա հիասթափությանը։ Միքայելը և Շուշանիկը ամուսնանում են ։
Ծանոթագրություններ
Կատեգորիա:Գրական հերոսներ
Արնիշիցի
Արնիշիցի (Арнишицы), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 169 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Վահագն Վիշապաքաղի հուշարձան (այլ կիրառումներ)
Վահագն Վիշապաքաղի հուշարձան, կարող է վերաբերել՝
Ադանայի գիտության և տեխնոլոգիայի համալսարան
Ադանայի գիտության և տեխնոլոգիայի համալսարան (Adana Bilim ve Teknloji Üniversitesi), պետական բուհ Թուրքիայի Ադանա քաղաքում։ Չնայած համալսարանը հիմնադրվել է 2011 թվականին, այն տարածաշրջանի առաջատար տեխնիկական բուհերից մեկն է՝ իր տեխնոլոգիական հագեցվածությամբ և ուսման որակով։ Համալսարանը հիմնականում կենտրոնացած է ինժեներիայի և բնական գիտությունների ոլորտում գիտական ուսումնասիրությունների վրա ։
Ծանոթագրություններ
Կատեգորիա:Թուրքիայի համալսարաններ Կատեգորիա:Ադանա Կատեգորիա:2011 հիմնադրումներ Թուրքիայում Կատեգորիա:2001 հիմնադրված կրթական հաստատություններ
Սեմյոնովկա (քաղաքատիպ ավան, Ուկրաինա)
Սեմյոնովկա (Семенівка), քաղաքատիպ ավան Ուկրաինայի Պոլտավայի մարզի Սեմյոնովի շրջանում։ Հիմնադրվել է 16-րդ դարում։
2001 թվականի տվյալներով Սեմյոնովկա քաղաքատիպ ավանում բնակվում էր 7 469 մարդ։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:16-րդ դարում հիմնադրված բնակավայրեր
Աստերոիդների ցանկ (121801-121900)
Աստերոիդների ցանկ (121701-121800) * Աստերոիդների ցանկ * Աստերոիդների ցանկ (121901-122000)
Պոլյանկի (Ցելինսկի շրջան)
Պոլյանկի (Полянки), ավան Ռուսաստանի Ռոստովի մարզի Ցելինսկի շրջանում։ Մտնում է Կիրովսկոյե գյուղական համայնքի կազմի մեջ։
Կատեգորիա:Ռոստովի մարզի Ցելինսկի շրջանի բնակավայրեր Կատեգորիա:Ռուսաստանի ավաններ
Տոռելավեգա (քաղաք)
Տոռելավեգա (իսպ.` Torrelavega)՝ քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Բեսայա շրջանում։ Տարածքը կազմում է 35.54 կմ2, բնակչությունը` 55888 մարդ (2010 թվականի տվյալներով)։ Գտնվում է պրովինցիայի վարչական կենտրոնից 25 կմ հառավորության վրա։
Քաղաքի հովանավորն է համարվում սուրբ կույս Գրանդեն։
Արտաքին հղումներ
Կատեգորիա:Իսպանիայի քաղաքներ
Վիլա (գյուղ, Ռոմանովսկի շրջան)
Վիլա (Вила), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1650 թվականին։
2001 թվականի տվյալներով Վիլա գյուղում բնակվում էր 185 մարդ։ Բնակավայրը զբաղեցնում է 92,1 կմ² տարածք։ Բնակչության խտությունը կազմում էր 2,01 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Սան Ֆելիս դի Բալսաս
Սան Ֆելիս դի Բալսաս (São Félix de Balsas), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4331 մարդ՝ 2006 թվականի տվյալներով։ Գրավում է 2 032,302 կմ² տարածք։ Բնակչության խտությունը՝ 2,1 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
(2323) Զվերև
(2323) Զվերև (Zverev), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 3,139403 ա. մ., առավելագույնը մոտենում է 2,6675 ա. մ. հեռավորության վրա և հեռանում 3,6113 ա. մ. ։ Արեգակի շուրջ մեկ ամբողջական պտույտ է կատարում 2031,74 երկրային օրվա ընթացքում, իր ուղեծրով շարժվելով միջինում 0,177188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,64° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եվրոպայի մակերևույթ
Եվրոպայի մակերևույթն այնքան էլ բարձր չէ (միջին բարձրությունը 300 մ. է)։ Նրա տարածքի ⅔-ից ավելին կազմում են դաշտավայրերը և ոչ մեծ բարձրությունները։
Բնութագիր
Հարթ մակերևույթով աչքի է ընկնում Արևելյան Եվրոպան, որտեղ ընկած է Արևելաեվրոպական (Ռուսական) թույլ ալիքավոր հարթավայրը։ Նա ընդգրկում է մի շարք դաշտավայրեր (Դվինա-Պեչորայի, Օկա-Դոնի, Մերձդնեպրյան, Մերձսևծովյան, Մերձկասպյան) և բարձրություններ (Տիմանի և Դոնեցկի բլրաշարերը, Վալդյան, Միջին Ռուսական, Մերձոլգյան և Վոլինա-Պոդոլյան բարձրությունները)։ Ռուսական հարթավայրի հյուսիսում ընկած են Խիբինի, արևելքում՝ Ուրալյան, հարավում՝ Ղրիմի, իսկ հարավ-արևմուտքում՝ Կարպատյան լեռները։
Արևմտյան Եվրոպան աչքի է ընկնում մակերևույթի առավել մեծ բազմազանությամբ։ Նրա հյուսիսում գտնվում են հին քայքայված լեռներ, այն է՝ Սկանդինավյան թերակղզում` Սկանդինավյան լեռները, իսկ Մեծ Բրիտանիա կղզում` Փենինյան լեռները և Շոտլանդական լեռնաստանը։ Կղզու հարավում Թեմզայի (Լոնդոնի) դաշտավայրն է։
Բալթիկ և Հյուսիսային ծովերից հարավ գտնվում է Արևմտյան Եվրոպայի դաշտավայրային գոտին։ Այստեղ է գտնվում Հյուսիսեվրոպական (Գերմանալեհական) ընդարձակ դաշտավայրը, որը հաճախ բաժանում են երեք մասի՝ Լեհական Մեծ հարթավայրի և Հյուսիսգերմանական և Հյուսիսֆրանսիական դաշտավայրերի։
Դաշտավայրային այդ գոտուց հարավ մակերևույթն աստիճանաբար բարձրանում և դառնում է լեռնային։ Այստեղ են գտնվում Կենտրոնական Եվրոպայի միջին բարձրության մի շարք հին, պալեոզոյան և մեզոզոյան հասակի լեռները՝ Ֆրանսիական Կենտրոնական զանգվածը, Միջինգերմանական լեռները, Չեխական զանգվածը, Սուդետները, Բոհեմական անտառը, Շվարցվալդը և այլն։
Դրանից հարավ ընկած է Հարավային Եվրոպայի երիտասարդ (ալպյան ծալքավորության) լեռնային գոտին։ Այստեղ են գտնվում Եվրոպայի ամենաբարձր լեռները՝ Ալպերը, որտեղ գտնվում է Եվրոպայի ամենաբարձր լեռնագագաթը՝ Մոնբլանը (4807 մ.)։ Այդ գոտում են գտնվում Կարպատները, Պիրենեյան, Ապենինյան, Դինարյան (Բալկանյան թերակղզում) և Ստարա-Պլանինա (Բալկանյան) լեռները։ Սրանք առաջացել են տասնյակ միլիոնավոր տարիներ առաջ՝ խորը գեոսինկլինալի տեղում, որը Եվրոպայի հին լեռները բաժանում էր հարավում ընկած Գոնդվանա հին ցամաքից։ Երիտասարդ լեռների այս գոտում կան գործող հրաբուխներ (Էթնա, Վեզուվ)։
Հարավային Եվրոպայի երիտասարդ լեռների միջև ընկած են Միջինդանուբյան (Հունգարական), Ստորինդանուբյան (Վալախիայի) և Պադանի (Պո գետի հովտում) դաշտավայրերը։
Դաշտավայրեր և հարթավայրեր
Մակերևույթ
Կորակշի
Կորակշի (Коракши, Куракăш), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Ալիկովսկի շրջանի բնակավայրեր
Պլագիոտրոպիզմ
Պլագիոտրոպիզմ (τροπος - շրջադարձ, ուղղություն), բույսի օրգանների աճումը գրգռիչի (ծանրության ուժ, լույսի աղբյուր և այլն) ուղղության նկատմամբ որևէ անկյան տակ։ Պլագիոտրոպ են կողքային ընձյուղները և արմատները, կոճղարմատները, տերևները։ Սովորաբար այդ օրգաններն ունենում են երկկողմանի սիմետրիկ (դորզո-վենտրալ) կաոուցվածք։
Աճման ուղղության շեղման անկյունը բացարձակ հաստատուն մեծություն չէ սա կարող է փոխվել կախված միջավայրի պայմաններից։
Արտաքին հղումներ
Կատեգորիա:Բուսաբանություն Կատեգորիա:Կենսաբանություն
Հայկական աղաման
Հայկական աղաման, հայկական խեցեգործությանը ներհատուկ կավից պատրաստված աղամանների տեսակ։
Պատմություն
Հայկական աղամանները սկսել են պատրաստել դեռևս հնագույն ժամանակներում, երբ Հայաստանում տիրապետողը բազմաստվածությունն էր։ Աղամանները խորհրդանշում էին հին հայկական մայրության և գեղեցկության աստվածուհի Անահիտին. և ըստ ավանդույթի դրանք պատրաստում էին կանայք ։
Ձևը
Աղամաններն իրենցից ներկայացնում էին հղի բաց փորով կանանց, որոնց մեջ էլ հենց պահում էին աղը։ Ի տարբերություն մյուս աղամանների, հայկական աղամանը կարող է հասնել շատ մեծ չափսերի։ Ըստ ժողովրդագրական հիշատակումների այս աղամանները դրվում էին թոնրատան օջախի մոտ։ Հայկաձորի պեղումների ժամանակ գտնված աղամանի կնոջ գլխի և ուսերի վրայի օղակաձև զարդանախշերը ըստ որոշ ազգագրագետների լուսապսակներ են, կամ կոտոշների նշաններ են, որոնք հատուկ են վաղ բրոնզի դարին։ Աղամանի վրա պահպանված ֆիգուրները պարում են նախնիների հիշատակին նվիրված պար՝ գորանի ։
Ծանոթագրություններ
Կատեգորիա:Հայկական խեցեգործություն Կատեգորիա:Հայկական խոհանոցային գործիքներ
Արնյաշևո
Արնյաշևո (Арняшево, Әрнәш), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 155 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Մալերման
Մալերման, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառակի արևելյան մասում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Կուչեր
Կուչեր (Кучерь), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի աջ ափին՝ 626 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վանամիիսա (գյուղ, Հալյալա շրջան)
Վանամիիսա (Vanamõisa), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 51 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Հալյալա շրջանի բնակավայրեր Կատեգորիա:Էստոնիայի գյուղեր
Իզումրուդնի (Տարասովսկի շրջան)
Իզումրուդնի (Изумрудный), ավան Ռուսաստանի Ռոստովի մարզի Տարասովսկի շրջանում։ Մտնում է Կուրնո-Լիպովսկի գյուղական համայնքի կազմի մեջ։
Կատեգորիա:Ռոստովի մարզի Տարասովսկի շրջանի բնակավայրեր Կատեգորիա:Ռուսաստանի ավաններ
Վիգնանկա (գյուղ, Նեմիրովի շրջան)
Վիգնանկա (Вигнанка), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Վիգնանկա գյուղում բնակվում էր 33 մարդ։ Բնակավայրը զբաղեցնում է 0,266 կմ² տարածք։ Բնակչության խտությունը կազմում էր 124,06 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր
Նիկոլայ Կոզիրև
Նիկոլայ Կոզիրև (Никола́й Ива́нович Ко́зырев, ), ռուս դիվանագետ։
Կենսագրություն
1958 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1970 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ 1958 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Վրուբլյովկա
Վրուբլյովկա (Врублівка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1585 թվականին։
2001 թվականի տվյալներով Վրուբլյովկա գյուղում բնակվում էր 1 126 մարդ։ Բնակավայրը զբաղեցնում է 552,9 կմ² տարածք։ Բնակչության խտությունը կազմում էր 2,04 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1585 թվականին հիմնադրված բնակավայրեր
Սևերին Նալիվայկո
Սևերին (Սեմերի) Նալիվայկո (Северин (Семерій) Наливайко, Seweryn Nalewajko, ), հակաավատատիրական գյուղացիական-կազակային ապստամբության ղեկավար Ուկրաինայում և Բելառուսիայում։
Մասնակցել է կազակների՝ թուրքերի և թաթարների դեմ ռազմական արշավներին։ 1594 թվականին գլխավորել է գյուղացիական ապստամբություն աջափնյա Ուկրաինայում։ Այնուհետև նրան են միացել ապստամբ ռեեստրային (գրանցված) կազակները։ Լեհական զորքերի դեմ մարտերից հետո անցել են Դնեպրը և հիմնել ճամբար, սակայն 1595 թվականին կազակական վերնախավը մատնել է Նալիվայկուն և մյուս ղեկավարներին լեհական հրամանատարությանը։ Երկու տարվա կալանքից հետո Նալիվայկոն մահապատժի է ենթարկվել։ Նալիվայկոյի կերպարը արտացոլվել է ժողովրդական բանահյուսության և գեղարվեստական գրականության մեջ (Տարաս Շևչենկո, Կոնդրատի Ռիլեև և ուրիշներ)։
Ծանոթագրություններ
Կատեգորիա:Ուկրաինացի ապստամբներ Կատեգորիա:Անձինք նամականիշերի վրա
Միր (վճարային համակարգ)
«Միր» վճարային համակարգ, ռուսական ազգային վճարային համակարգ. Հաշվարկները կատարվում են ռուբլով։ Թողարկվում են դեբետային և կրեդիտային քարտեր՝ օվերդրաֆտի օժանդակությամբ։ «Միր» վճարային համակարգի օպերատորը, «Վճարային քարտերի ազգային համակարգ» (АО Национальная система платёжных карт) բաժնետիրական ընկերությունն է։
Պատմություն
«Վճարային քարտերի ազգային համակարգ» (АО Национальная система платёжных карт) բաժնետիրական ընկերությունը ստեղծվել է 2014 թվականի հուլիսի 23-ին ։